
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 2T/46/2025 8725010644 18. 07. 2025 Mgr. Lukáš Hvizdoš ECLI:SK:OSPP:2025:8725010644.4
ROZSUDOK V MENE SLOVENSKEJ REPUBLIKY Okresný súd Poprad, samosudcom Mgr. Lukášom Hvizdošom, na hlavnom pojednávaní konanom dňa 18. júla 2025 v Kežmarku, takto rozhodol: Obžalovaný A. B., nar. XX.XX.XXXX v C., trvale bytom D. XXX/XXX, E., F. C., t. č. vo väzbe v ÚVV a ÚVTOS G., uznáva
sa
za vinného, že
aj napriek tomu, že nie je a ani nikdy nebol držiteľom zbrojného preukazu, zbrojnej licencie alebo zbrojného sprievodného listu, na základe čoho by bol oprávnený na výkon konkrétnych činností týkajúcich sa držania, nosenia a používania strelných zbraní a streliva v zmysle príslušných ustanovení zákona č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov, od bližšie presne nezistenej doby až do dňa 04.02.2025, v obci E., v rodinnom dome nachádzajúcom sa na ulici D. H. XXX/XXX, F. C., na rôznych miestach v neuzamknutých priestoroch tohto rodinného domu, bez povolenia držal 17 ks puškových nábojov s krycou značkou výrobcu "bxn" (Vlaším) kalibru 7,62 x 39 s celoplášťovými strelami, 2 ks puškových nábojov značky S&B (Sellier a Bellot) kalibru 7,62 x 39 s celoplášťovými strelami, 1 ks puškového náboja s dnovou signatúrou výrobcu Georg Roth kalibru 8 x 50R, 27 puškových brokových nábojov s hromadnými strelami rôznych značiek a kalibrov, 5 ks malokalibrových nábojov zn. S&B (Sellier a Bellot) kalibru 22 s olovenými strelami, 24 ks pištoľových guľových nábojov rôznych druhov a kalibrov, 20 ks puškových guľových nábojov rôznych značiek a kalibrov, 1 ks guľometný náboj s dnovou signatúrou výrobcu Matravidek Femüvek Sirok kalibru 14,5 x 114 s priebojnou zápalnou strelou, 1 ks poloplášťovej strely s expanznou dutinou, 1 ks poloplášťovej strely s polymérovým hrotom a najmenej 3 ks nábojok rôznych značiek a kalibrov, ktoré náboje a nábojky sú strelivom v zmysle § 2 ods. 1 písm. f) zákona č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov, kde taktiež v uvedenom období bez povolenia držal 1 ks náboja kalibru 23 x 152B s protipancierovou zápalnou strelou, ktorý náboj je muníciou podľa § 2 písm. c) zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov a zároveň aj zakázaným strelivom podľa § 4 ods. 3 písm. a) zákona č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov, kde na držanie takéhoto streliva a munície je potrebné byť držiteľom zbrojného preukazu, zbrojnej licencie alebo zbrojného sprievodného listu, ako aj oprávnení na konkrétnu činnosť v zmysle zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov, pričom v období najmenej od bližšie nezisteného dňa v roku 2017 až do dňa 04.02.2025, v obci E., v priestoroch rodinného domu nachádzajúceho sa na ulici D. H. XXX/XXX, F. C., aj napriek tomu, že nebol a ani nie je osobou oprávnenou na výskum, vývoj, pokusnú výrobu, spracovávanie, skúšanie, uskladňovanie, zneškodňovanie a ničenie výbušnín, výbušných predmetov a pomôcok na používanie výbušnín, ako ani na manipuláciu s výbušninami, výbušnými predmetmi a muníciou v zmysle príslušných ustanovení zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov,
bez existencie akéhokoľvek povolenia, samostatnou výrobou, si hromadil výbušninu druhu HMTD (hexametyléntriperoxidiamín), ktorá výbušnina je traskavinou v zmysle § 2 písm. f) zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov, s úmyslom takto vyrobenú výbušninu postupne odpaľovať na rôznych miestach v okolí obce E., okres C., kde pri domovej prehliadke dňa 04.02.2025 bolo v mieste jeho trvalého bydliska v obci E., na rôznych miestach rodinného domu nachádzajúceho sa na ulici D. H. XXX/XXX, F. C., nájdených najmenej 0,149 kg tejto výbušniny, pričom časť takto vyrobenej výbušniny v bližšie nezistenom množstve, v bližšie nezistenej dobe, za obcou E., v blízkosti potoka zvaného „A.", okres C., za prítomnosti C. D. a I. E., už aj osobne odpálil, čo spôsobilo detonáciu, pri ktorej utrpel otvorené tržné poranenie v oblasti pravého predkolenia, teda - držal strelivo bez povolenia, - bez povolenia hromadil výbušniny a čin spáchal závažnejším spôsobom konania – po dlhší čas, čím
spáchal
- prečin nedovoleného ozbrojovania a obchodovania so zbraňami podľa § 294 ods. 1 Trestného zákona, - zločin nedovoleného ozbrojovania a obchodovania so zbraňami podľa § 295 ods. 1 písm. b), ods. 3 písm. a) Trestného zákona s poukazom na § 138 písm. b) Trestného zákona. Za
to
mu
súd
ukladá:
Podľa § 295 ods. 3 Trestného zákona, s použitím § 38 ods. 2 Trestného zákona, § 39 ods. 5 Trestného zákona, § 41 ods. 1 Trestného zákona úhrnný trest odňatia slobody vo výmere 4 (štyri) roky a 8 (osem) mesiacov. Podľa § 48 ods. 2 písm. a) Trestného zákona ho pre výkon uloženého trestu odňatia slobody zaraďuje do ústavu na výkon trestu s minimálnym stupňom stráženia. Podľa § 60 ods. 1 písm. b) Trestného zákona trest prepadnutia vecí, a to: - 7 ks zápalnej šnúry zelenej farby – rôznej veľkosti, - 2 ks rúrky o dĺžke 10 cm, - 1 ks matice, - 3 ks zápalných šnúr, - 4 ks vreciek o hmotnosti 200 g/sáčok s názvom „tuhý líh – YATE“, - 1 ks keramický mažiar s nádobou, - 1 ks plastovej fľaše o objeme 1 liter s názvom „GRANOL VODIKOV PEROKSID“, - 1 ks plastovej fľaše o objeme 1 liter s názvom „GRANOL VODIKOV PEROKSID OTOPINA“, - 1 ks plastovej fľaše s názvom „STURA FACIRE“ čistič odpadov s objemom 1 liter, - 1 ks plastovej fľaše s názvom „KITFORT – PEROXID VODÍKA – 30 %“ s objemom 1 liter, - 1 ks plechovej nádoby „ACETÓN“ o objeme 700 ml s obsahom neznámej tekutiny, - 1 ks plastovej nádoby s popisom „Dusičnan draselný“ 250 g s obsahom bielej kryštalickej látky, - 1 ks plechovky o hmotnosti 500 g s názvom „BROS CARBIT“. - držal strelivo bez povolenia, - bez povolenia hromadil výbušniny a čin spáchal závažnejším spôsobom konania – po dlhší čas, Poučenie: Proti tomuto rozsudku možno podať odvolanie do 15 (pätnástich) dní od jeho oznámenia na Okresnom súde Poprad. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný, alebo vyhlásenie, že nepopiera spáchanie skutku uvedeného v obžalobe,
poškodený pre nesprávnosť výroku o náhrade škody, zúčastnená osoba pre nesprávnosť výroku o zhabaní veci. Rozsudok možno napadnúť odvolaním len v niektorej jeho časti alebo sa odvolania výslovne vzdať. Písomné vyhotovenie tohto rozsudku neobsahuje v zmysle ustanovenia § 172 ods. 2 Trestného poriadku odôvodnenie, pretože po vyhlásení rozsudku sa obžalovaný aj prokurátorka práva podať odvolanie výslovne vzdali.

